פלורן מאלודה

פלורן מאלודה (בצרפתית: Florent Malouda; נולד ב-13 ביוני 1980 בקאיין שבגיאנה הצרפתית) הוא כדורגלן עבר צרפתי ששיחק בעמדת הקיצוני השמאלי. לזכותו 80 הופעות במדי נבחרת צרפת וכן 4 הופעות נבחרת גיאנה הצרפתית. זכור בעיקר בשל תקופותיו באולימפיק ליון וצ'לסי.

קריירה 
בצעירותו שיחק מאלודה במספר קבוצות קטנות בעירו. בגיל 16 עבר לגור בצרפת והחל לשחק בקבוצות הנוער של שאטורו. בשנת 1998 ערך את הופעת הבכורה במדי הקבוצה הבוגרת במשחק מול אנגולם במסגרת המחזור ה-28 של הליגה הצרפתית השנייה. מאלודה שיחק בשאטורו במשך ארבע עונות, בהן השתתף ב-59 משחקים וכבש 5 שערים.

בעונת  עבר לגנגאן אשר הציעה לו חוזה כספי גדול יותר מזה של שאטורו. מאלודה הפך לכוכב המרכזי של הקבוצה, הוא שיחק בקבוצה במשך שלוש עונות שבמהלכן השתתף ב-92 משחקים וכבש 15 שערים. בעקבות יכולתו, מספר קבוצות מהליגה הראשונה התעניינו ברכישתו.

בעונת  רכשה אולימפיק ליון את מאלודה מגנגאן תמורת מיליון אירו. תוך זמן קצר הפך לאחד משחקני המפתח במועדון, ועמה זכה ארבע פעמים באליפות צרפת ושלוש פעמים בגביע הצרפתי. כמו כן, הוביל את המועדון פעמיים לרבע גמר ליגת האלופות. במשך תקופתו בליון, השתתף מאלודה ב-138 משחקים בהם כבש 25 שערים. לאחר ארבע עונות נחשב מאלודה לאחד השחקנים הטובים בתפקידו. בשל כך הפך מאלודה לשחקן מבוקש במספר מועדונים בכירים באירופה.

ב-8 ביולי 2007 חתם במועדון האנגלי צ'לסי מהפרמייר ליג, ששילם לליון כ-20 מיליון אירו. במשך חצי העונה הראשונה שיחק בכל משחק, תחת שרביטו של ז'וז'ה מוריניו, אך כאשר מוריניו פוטר ואברהם גרנט מונה למאמנה החדש של צ'לסי, דעך מעמדו של מאלודה.

ב-16 ביולי 2013 חתם מאלודה בשורות טרבזונספור מליגת העל הטורקית. לאחר שסיים את חוזהו בטורקיה, חזר לצרפת וחתם במץ.

ב-23 באוגוסט 2015 חתם בדלהי דינמוס ההודית.

ב-26 בינואר 2018 חתם מאלודה בדיפרדנג' 03 מליגת העל הלוקסמבורגית.

קריירה בינלאומית
בשנת 2004 זומן מאלודה לראשונה לסגל נבחרת צרפת, ועמה שיחק במונדיאל 2006, ביורו 2008 וביורו 2012. עד שנת 2012 ערך בסך הכל 80 הופעות במדי הנבחרת, בהן כבש תשעה שערים.

ביוני 2017 הצטרף לנבחרת גיאנה הצרפתית, אמנם על פי חוקי פיפ"א כל שחקן יכול לשחק בנבחרת בוגרת אחת בקריירה שלו, אך הוא יכול היה להצטרף לגיאנה הצרפתית מאחר שהיא אינה חברה בפיפ"א. הוא ערך את הופעת הבכורה שלו נגד  במסגרת גביע הקריביים 2017.

קישורים חיצוניים

כדורגלנים צרפתים
כדורגלנים מגינאה הצרפתית
קשרי כדורגל צרפתים
כדורגלני שאטורו
כדורגלני גנגאן
כדורגלני אולימפיק ליון
כדורגלני צ'לסי
כדורגלני טרבזונספור
כדורגלני מץ
כדורגלני אודישה
כדורגלני נבחרת צרפת
כדורגלני מונדיאל 2006
כדורגלני יורו 2008
כדורגלני מונדיאל 2010
כדורגלני יורו 2012
כדורגלני גביע הזהב 2017
ספורטאים צרפתים באנגליה
ספורטאים צרפתים בטורקיה
ספורטאים זרים בהודו
ספורטאים זרים במצרים
ספורטאים זרים בלוקסמבורג
צרפתים שנולדו ב-1980